Document ID: /roh_data/filtered/fineweb-2-filterrobots_roh.jsonl.gz/45964

Durant quest'etappa vul Bromeis restar l'entir di en l'aua ed uschia nudar l'entira ruta da Glion fin a Rehanau. Bromeis sa legria sin questa ruta, cunzunt da nudar tras la Ruinaulta, in lieu che muntia sia patria, uschia il redactur da RTR Andreas Wieland, ch'accumpogna el durant si'aventura.
Privlus'etappa
L'etappa è dentant privlusa e zunt pretensiusa. Cunzunt stoppia el dar quittà da la crappa en l'aua. En in cajac accumpogna collega e guid Peter Gujan Ernst Bromeis e mussa nua ch'igl è bun da nudar u nua ch'el sto esser precauts. Uschia il redactur Andreas Wieland.
Fin en l'Ollanda
La finamira finala da Bromeis è da nudar fin a Rotterdam. L’intent da quest project "Miracul Blau - Rain 2012" è da far attent sin l’impurtanza da l’aua. (fc/rtr)
L'ambassadur da l'aua, Ernst Bromeis è arrivà a Glion. Quai è il lieu d’arrivada da sia segund’etappa. dapli Miracul blau: Segund'etappa è terminada